Source: https://www.socpoist.sk/2075-menu/55359s
Timestamp: 2019-06-24 13:33:53+00:00

Document:
Sociálna poisťovňa - Zamestnávateľ
Úvod > Zamestnanec - Zamestnávateľ > Zamestnávateľ
právnická osoba, ktorá má sídlo alebo sídlo organizačnej zložky v členskom štáte EÚ alebo v štáte, ktorý je zmluvnou stranou dohody o EHP alebo na území Švajčiarska alebo v štáte, s ktorým má Slovenská republika uzatvorenú medzinárodnú zmluvu, ktorá má prednosť pred zákonmi Slovenskej republiky (sídlom organizačnej zložky právnickej osoby na účely postavenia zamestnávateľa sa rozumie aj adresa podniku právnickej osoby),
Zamestnávateľ na účely nemocenského poistenia, dôchodkového poistenia a poistenia v nezamestnanosti nie je fyzická osoba alebo právnická osoba z právneho vzťahu s fyzickou osobou na základe určenej dohody o brigádnickej práci študentov, ak mesačný príjem alebo priemerný mesačný príjem z tejto dohody nepresiahne sumu 200 eur. Zamestnávateľ na účely nemocenského poistenia, dôchodkového poistenia a poistenia v nezamestnanosti nie je fyzická osoba alebo právnická osoba z právneho vzťahu s tzv. „dohodárom dôchodcom“, ktorý si určil dohodu o pracovnej činnosti, alebo dohodu o vykonaní práce na neplatenie poistného na dôchodkové poistenie, ak mesačný príjem alebo priemerný mesačný príjem z tejto dohody nepresiahne sumu 200 eur. Do kategórie „dohodár dôchodca“ patrí fyzická osoba v právnom vzťahu na základe dohody o vykonaní práce alebo dohody o pracovnej činnosti, ktorá má priznaný starobný dôchodok, predčasný starobný dôchodok, invalidný dôchodok, výsluhový dôchodok podľa osobitného predpisu a dovŕšila dôchodkový vek, invalidný výsluhový dôchodok podľa osobitného predpisu.
fyzickou osobou na základe dohôd o prácach vykonávaných mimo pracovného pomeru, ktorý jej zakladá právo na nepravidelný príjem,
fyzickou osobou na základe dohody o brigádnickej práci študentov, ktorý jej zakladá právo na pravidelný mesačný príjem,
fyzickou osobou na základe dohody o vykonaní práce alebo dohody o pracovnej činnosti, ktorý jej zakladá právo na pravidelný mesačný príjem, ktorá má priznaný
výsluhový dôchodok podľa zákona č. 328/2002 Z. z. v znení neskorších predpisov a dovŕšila dôchodkový vek,
invalidný výsluhový dôchodok podľa zákona č. 328/2002 Z. z. v znení neskorších predpisov.
Povinnosti zamestnávateľa voči Sociálnej poisťovni (§ 231 zákona č. 461/2003 Z. z. o sociálnom poistení v znení neskorších predpisov):
Prihlásiť sa do registra zamestnávateľov vedeného príslušnou pobočkou najneskôr v deň predchádzajúci dňu, v ktorom začne zamestnávať aspoň jedného zamestnanca, a odhlásiť sa z tohto registra do ôsmich dní odo dňa, v ktorom nezamestnáva už žiadneho zamestnanca,
Zamestnanca (podľa § 4 ods. 1) na nemocenské poistenie, na dôchodkové poistenie a na poistenie v nezamestnanosti a zamestnanca podľa § 4 ods. 2 okrem zamestnanca v právnom vzťahu na základe ním určenej dohody podľa § 227a, na dôchodkové poistenie pred vznikom týchto poistení. Musí tak urobiť najneskôr pred začatím výkonu činnosti zamestnanca. Odhlásiť zamestnanca musí do ôsmich dní od zániku týchto poistení okrem zániku povinného nemocenského poistenia a povinného poistenia v nezamestnanosti (§ 20 ods. 3), zrušiť prihlásenie do registra poistencov a sporiteľov starobného dôchodkového sporenia, ak poistný vzťah (podľa § 20) nevznikol, a oznámiť zmeny v údajoch uvedených v § 232 ods. 2 písm. a) až c).
zamestnanca v právnom vzťahu na základe ním určenej dohody podľa § 227a, ktorý mu zakladá právo na pravidelný mesačný príjem, na dôchodkové poistenie najneskôr v lehote splatnosti poistného podľa § 143 ods. 2 za kalendárny mesiac, v ktorom jeho mesačný príjem zo zárobkovej činnosti z tejto dohody presiahol sumu 200 eur, odhlásiť tohto zamestnanca v lehote splatnosti poistného podľa § 143 ods. 2 za kalendárny mesiac, v ktorom jeho mesačný príjem zo zárobkovej činnosti z tejto dohody nepresiahol sumu 200 eur alebo odhlásiť tohto zamestnanca do ôsmich dní od zániku tohto poistenia z iného dôvodu, zrušiť prihlásenie do registra poistencov a sporiteľov starobného dôchodkového sporenia, ak poistný vzťah podľa § 20 nevznikol, a oznámiť zmeny v údajoch uvedených v § 232 ods. 2 písm. a) až c),
zamestnanca v právnom vzťahu na základe ním určenej dohody podľa § 227a, ktorý mu zakladá právo na nepravidelný príjem, na dôchodkové poistenie najneskôr v lehote splatnosti poistného podľa § 143 ods. 1 štvrtej vety, ak priemerný mesačný príjem zo zárobkovej činnosti z tejto dohody presiahol sumu 200 eur za obdobie od roku 2015, zrušiť prihlásenie do registra poistencov a sporiteľov starobného dôchodkového sporenia, ak poistný vzťah podľa § 20 nevznikol, a oznámiť zmeny v údajoch uvedených v § 232 ods. 2 písm. a) až c),
zamestnanca v právnom vzťahu na základe ním určenej dohody podľa § 227a, ktorý mu zakladá právo na pravidelný mesačný príjem, na dôchodkové poistenie najneskôr v lehote splatnosti poistného podľa § 143 ods. 1 tretej vety, ak mu bol vyplatený príjem zo zárobkovej činnosti po zániku tejto dohody a vyplatením tohto príjmu nadobudol postavenie zamestnanca,
zamestnanca v právnom vzťahu na základe ním určenej dohody podľa § 227a na účely úrazového poistenia, garančného poistenia pred vznikom tohto právneho vzťahu najneskôr pred začatím výkonu práce, odhlásiť tohto zamestnanca z registra poistencov a sporiteľov starobného dôchodkového sporenia do ôsmich dní od skončenia tohto právneho vzťahu, zrušiť prihlásenie do registra poistencov a sporiteľov starobného dôchodkového sporenia, ak pracovnoprávny vzťah nevznikol, a oznámiť zmeny v údajoch uvedených v § 232 ods. 2 písm. a) a b),
zamestnanca s odvodovou úľavou na účely úrazového poistenia, garančného poistenia pred vznikom pracovného pomeru alebo štátnozamestnaneckého pomeru najneskôr pred začatím výkonu práce, odhlásiť túto fyzickú osobu z registra poistencov a sporiteľov starobného dôchodkového sporenia do ôsmich dní od skončenia pracovného pomeru alebo štátnozamestnaneckého pomeru, zrušiť prihlásenie do registra poistencov a sporiteľov starobného dôchodkového sporenia, ak pracovný pomer alebo štátnozamestnanecký pomer nevznikol, a oznámiť zmeny v údajoch uvedených v § 232 ods. 2 písm. a) a b),
zamestnanca, ktorý bol zamestnancom s odvodovou úľavu a povinné nemocenské poistenie, povinné dôchodkové poistenie a povinné poistenie v nezamestnanosti mu vzniklo na základe prekročenia zákonom stanovenej maximálnej sumy jeho mesačného príjmu, na nemocenské poistenie, dôchodkové poistenie a poistenie v nezamestnanosti, najneskôr v lehote splatnosti poistného podľa § 143 ods. 2 za kalendárny mesiac, v ktorom mesačný príjem presiahol zákonom stanovenú maximálnu sumu, a ak povinné nemocenské poistenie, povinné dôchodkové poistenie a povinné poistenie v nezamestnanosti vzniklo od prvého dňa kalendárneho mesiaca nasledujúceho po uplynutí 12 kalendárnych mesiacov trvania pracovného pomeru alebo štátnozamestnaneckého pomeru pred vznikom tohto poistenia,
Zamestnanca, ktorý bol fyzickou osobou vedenou v evidencii uchádzačov o zamestnanie najmenej šesť po sebe nasledujúcich mesiacov a mal trvalý pobyt v najmenej rozvinutom okrese a povinné poistenie nemocenské, dôchodkové a v nezamestnanosti mu vzniklo odo dňa, keď prestal mať trvalý pobyt v najmenej rozvinutom okrese. Na nemocenské, dôchodkové a poistenie v nezamestnanosti ho musí zamestnávateľ prihlásiť najneskôr v lehote splatnosti poistného (podľa § 143 ods. 2) za kalendárny mesiac, v ktorom osoba prestala mať trvalý pobyt v najmenej rozvinutom okrese.
zamestnanca s odvodovou úľavou, ktorému vzniklo dôchodkové poistenie odo dňa vzniku pracovného pomeru alebo štátnozamestnaneckého pomeru na základe príjmu vyplateného po skončení právneho vzťahu trvajúceho najviac 12 mesiacov na dôchodkové poistenie v lehote splatnosti poistného podľa § 143 ods. 1 druhej vety,
Zamestnávateľ je povinný predkladať pobočke
a) Výkaz poistného a príspevkov na starobné dôchodkové sporenie za príslušný kalendárny mesiac v lehote splatnosti ním odvádzaného poistného a príspevkov na starobné dôchodkové sporenie. Zároveň uvádza deň určený na výplatu príjmov, ktoré sú vymeriavacím základom zamestnanca, v členení na jednotlivých zamestnancov a na nemocenské poistenie, starobné poistenie a starobné dôchodkové sporenie, poistenie invalidné, úrazové, garančné, v nezamestnanosti a rezervný fond solidarity. Na výzvu organizačnej zložky Sociálnej poisťovne predkladá podklady na zistenie správnej sumy poistného a príspevkov na starobné dôchodkové sporenie s určením fyzickej osoby, ktorá plní povinnosti voči Sociálnej poisťovni.
b) opravný výkaz poistného a príspevkov na starobné dôchodkové sporenie za príslušný kalendárny mesiac, ak zistí, že vo výkaze podľa prvého bodu uviedol nesprávne údaje, najneskôr do právoplatnosti rozhodnutia, ktorým bolo predpísané dlžné poistné na základe výkazu podľa bodu a),
Poskytovať organizačným zložkám Sociálnej poisťovne súčinnosť pri vykonávaní sociálneho poistenia a starobného dôchodkového sporenia bezplatne,
Viesť o svojich zamestnancoch evidenciu na účely sociálneho poistenia a predložiť túto evidenciu Sociálnej poisťovni,
2b. odo dňa doručenia výzvy Sociálnej poisťovne na predloženie tejto evidencie
(pozri Evidencia zamestnávateľa na účely sociálneho poistenia a starobného dôchodkového sporenia).
Oznámiť organizačnej zložke, že jeho zamestnanec je štatutárnym orgánom zamestnávateľa a má účasť na majetku zamestnávateľa najmenej vo výške 50 % alebo členom štatutárneho orgánu zamestnávateľa a má účasť na majetku zamestnávateľa najmenej vo výške 50 %, ako aj každú zmenu týchto skutočností do ôsmich dní od tejto zmeny.
Plniť povinnosti v súvislosti s vysielaním zamestnancov do iných členských štátov EÚ, štátov EHP a Švajčiarska (pozri Poistenie a zárobková činnosť v EÚ - Postup pri vyslaní),
Povinnosti podľa bodov 1 až 5, je zamestnávateľ povinný plniť na tlačivách (Registračný list zamestnávateľa, Registračný list fyzickej osoby, Mesačný výkaz poistného a príspevkov) alebo inou formou, ktorých obsah a spôsob zasielania určí Sociálna poisťovňa. Lehota na splnenie povinnosti podľa bodu 1, 3 až 5 a 7 je zachovaná aj vtedy, ak sa tlačivo v ustanovenej lehote odovzdalo na prepravu poštou alebo odoslalo faxom alebo elektronickou poštou. Lehota na splnenie povinnosti podľa bodu 2 je zachovaná aj vtedy, ak sa tlačivo v ustanovenej lehote odoslalo faxom alebo elektronickou poštou alebo ak bola informácia odoslaná prostredníctvom krátkej textovej správy (SMS). Tlačivo odoslané faxom alebo elektronickou poštou, ak nie je podpísané zaručeným elektronickým podpisom podľa osobitného predpisu alebo urobené v súlade s dohodou (podľa § 186 ods. 2 zákona o sociálnom poistení), treba potvrdiť písomne najneskôr do troch dní odo dňa jeho doručenia Sociálnej poisťovni. Informáciu odoslanú prostredníctvom krátkej textovej správy (SMS) je zamestnávateľ povinný potvrdiť na tlačive určenom Sociálnou poisťovňou najneskôr do troch dní odo dňa jej odoslania Sociálnej poisťovni.
Technologicky pokročilejšou možnosťou predbežnej registrácie zamestnanca je použitie mobilnej aplikácie. Ide o doplnkovú možnosť popri existujúcich spôsoboch zasielania predbežného prihlásenia alebo odhlásenia zamestnanca prostredníctvom SMS, faxom alebo elektronickou poštou. Aj v takomto prípade je nevyhnutné prihlásenie alebo odhlásenie zamestnanca potvrdiť do troch dní zaslaním tlačiva Registračný list fyzickej osoby.
Za nemocenské poistenie:
Postúpiť pobočke Sociálnej poisťovne tlačivo, na ktorom sa preukazuje dočasná pracovná neschopnosť zamestnanca, ak trvá dlhšie ako 10 dní, do troch dní po 10. dni trvania dočasnej pracovnej neschopnosti zamestnanca,
vydávať zamestnancom na ich žiadosť potvrdenia o rozhodujúcich skutočnostiach na účely nemocenského poistenia.
Za garančné poistenie:
V prípade zamietnutia návrhu na vyhlásenie konkurzu zamestnávateľ je povinný:
písomne informovať zástupcov zamestnancov a ak u zamestnávateľa nepôsobia zástupcovia zamestnancov, priamo zamestnancov o platobnej neschopnosti zamestnávateľa do 10 dní od jej vzniku,
oznámiť pobočke Sociálnej poisťovne platobnú neschopnosť zamestnávateľa do ôsmich dní od jej vzniku na tlačive Oznámenie zamestnávateľa o vzniku platobnej neschopnosti,
potvrdiť zamestnancovi nároky z pracovného pomeru podľa § 102 ods. 1 za posledné tri mesiace pracovného pomeru pred vznikom platobnej neschopnosti zamestnávateľa alebo za posledné tri mesiace pred skončením pracovného pomeru; potvrdenie o nárokoch zamestnanca z pracovného pomeru súčasne predložiť príslušnej pobočke Sociálnej poisťovne,
po vyplnení všetkých požadovaných údajov o nárokoch zamestnanca na predpísanom tlačive potvrdiť ich správnosť a doručiť príslušnej pobočke Sociálnej poisťovne do 10 pracovných dní od doručenia tlačiva.
V prípade vyhlásenia konkurzu správca konkurznej podstaty je povinný:
potvrdiť zamestnancovi nároky z pracovného pomeru (podľa § 102 ods. 1) za posledné tri mesiace pracovného pomeru pred vznikom platobnej neschopnosti zamestnávateľa alebo za posledné tri mesiace pred skončením pracovného pomeru a potvrdenie o nárokoch zamestnanca z pracovného pomeru súčasne predložiť príslušnej pobočke Sociálnej poisťovne,
Za úrazové poistenie:
predkladať pobočke záznam o pracovnom úraze, ktorý podlieha evidencii a registrácii, najneskôr do ôsmich dní odo dňa, keď sa o tomto pracovnom úraze dozvedel, a výsledky vyšetrovania pracovných úrazov a hlásenia o zistení chorôb z povolania do ôsmich dní od ich doručenia.
Platenie poistného a príspevkov v roku 2019
na starobné poistenie za zamestnanca, ktorý nie je sporiteľ podľa osobitného predpisu, 14 % z vymeriavacieho základu
na starobné poistenie za zamestnanca, ktorý je sporiteľ v 2. pilieri a nevypláca sa mu starobný dôchodok alebo predčasný starobný dôchodok z 2. piliera, je v roku 2019 9,25 % z vymeriavacieho základu a príspevky na starobné dôchodkové sporenie 4,75 % z vymeriavacieho základu
na úrazové poistenie 0,8 % z vymeriavacieho základu
na garančné poistenie 0,25 % z vymeriavacieho základu
Poistné na invalidné poistenie neplatí zamestnávateľ za zamestnanca, ktorý je dôchodkovo poistený po priznaní starobného dôchodku alebo predčasného starobného dôchodku. Zamestnávateľ neplatí poistné na invalidné poistenie ani za zamestnanca, ktorý je poberateľom výsluhového dôchodku podľa osobitného predpisu a dovŕšil dôchodkový vek.
Poistné na poistenie v nezamestnanosti neplatí zamestnávateľ za zamestnanca podľa osobitného predpisu, ktorým je sudca, prokurátor, za obvineného vo väzbe a za odsúdeného vo výkone trestu odňatia slobody, fyzickú osobu, ktorej bol priznaný starobný dôchodok, predčasný starobný dôchodok alebo invalidný dôchodok z dôvodu poklesu schopnosti vykonávať zárobkovú činnosť o viac ako 70 %, a fyzickú osobu, ktorá má priznaný invalidný dôchodok a dovŕšila dôchodkový vek.
Vylúčenie povinnosti platiť poistné a príspevky
Odvod, platenie, splatnosť poistného a príspevkov
Zamestnávateľ, ktorý je povinný platiť poistné, je povinný poistné odvádzať. Za zamestnanca odvádza poistné na nemocenské poistenie, poistné na dôchodkové poistenie a poistenie v nezamestnanosti jeho zamestnávateľ. Zamestnávateľ vykoná zrážku poistného, ktoré je povinný platiť zamestnanec. Poistné sa platí na účet Sociálnej poisťovne v Štátnej pokladnici za kalendárny mesiac pozadu. Ak zamestnancovi trvalo poistenie len časť kalendárneho mesiaca, poistné sa platí len za túto časť.
Poistné sa platí bezhotovostným stykom, poštovým peňažným poukazom alebo v hotovosti v Sociálnej poisťovni. Poistné, ktoré platí a odvádza zamestnávateľ, je splatné v deň určený na výplatu príjmov.
Ak je výplata týchto príjmov pre jednotlivé organizačné útvary zamestnávateľa rozložená na rôzne dni, poistné je splatné v deň poslednej výplaty príjmov zúčtovaných za príslušný kalendárny mesiac.
Ak nie je taký deň určený, poistné je splatné v posledný deň kalendárneho mesiaca nasledujúceho po mesiaci, za ktorý sa platí poistné.
Poistné z vymeriavacieho základu zamestnanca s odvodovou úľavou, ktorému vzniklo dôchodkové poistenie odo dňa vzniku pracovného pomeru alebo štátnozamestnaneckého pomeru na základe príjmu vyplateného po skončení právneho vzťahu trvajúceho najviac 12 mesiacov je splatné do ôsmeho dňa kalendárneho mesiaca nasledujúceho po mesiaci, v ktorom bol príjem zo zárobkovej činnosti zúčtovaný na výplatu po skončení pracovného pomeru alebo štátnozamestnaneckého pomeru. Poistné z vymeriavacieho základu zamestnanca uvedeného v § 4 ods. 2 prvej vete zákona o sociálnom poistení v znení neskorších predpisov, okrem fyzickej osoby v právnom vzťahu na základe dohôd o prácach vykonávaných mimo pracovného pomeru, a z vymeriavacieho základu podľa § 139a a § 139b zákona o sociálnom poistení v znení neskorších predpisov je splatné do ôsmeho dňa kalendárneho mesiaca nasledujúceho po kalendárnom mesiaci, v ktorom bol príjem vyplatený. Poistné z vymeriavacieho základu zamestnanca uvedeného v § 4 ods. 2 prvej vete zákona o sociálnom poistení v znení neskorších predpisov, ktorý je v právnom vzťahu na základe dohôd o prácach vykonávaných mimo pracovného pomeru, a poistné z vymeriavacieho základu zamestnávateľa podľa § 138 ods. 8 písm. b) zákona o sociálnom poistení v znení neskorších predpisov je splatné do ôsmeho dňa:
kalendárneho mesiaca nasledujúceho po mesiaci, v ktorom sa príjem vyplatil, ak bol vyplatený po uplynutí lehoty splatnosti podľa písmena a).
Ak deň splatnosti poistného pripadne na sobotu a deň pracovného pokoja, poistné je splatné v najbližší nasledujúci pracovný deň.
Ak sa platba poistného na účet Sociálnej poisťovne v Štátnej pokladnici poukázala v nesprávnej sume, Sociálna poisťovňa poukázanú sumu rozdelí pomerne podľa jednotlivých sadzieb.
Predpísanie poistného a príspevkov
Sociálna poisťovňa predpíše zamestnávateľovi povinnému odvádzať poistné, ak neodviedol poistné vôbec alebo ak ho odviedol v nesprávnej sume. Ak suma dlžného poistného je v úhrne nižšia ako 5 eur, Sociálna poisťovňa dlžnú sumu nepredpíše.
Vrátenie poistného a príspevkov
Sociálna poisťovňa je povinná vrátiť poistné, ktoré bolo zamestnávateľom zaplatené bez právneho dôvodu, do 30 dní od zistenia tejto skutočnosti Sociálnou poisťovňou alebo doručenia písomnej žiadosti zamestnávateľa povinného odvádzať poistné. Právo na vrátenie poistného sa premlčí do 10 rokov od posledného dňa kalendárneho mesiaca, v ktorom bola platba poistného zaplateného bez právneho dôvodu zúčtovaná na účet Sociálnej poisťovne v Štátnej pokladnici. Poistné, ktoré je Sociálna poisťovňa povinná vrátiť, sa použije na zápočet pohľadávky Sociálnej poisťovne voči zamestnávateľovi povinnému odvádzať poistné.
Zamestnávateľ ako odvádzateľ poistného môže požiadať Sociálnu poisťovňu o vrátenie poistného a príspevkov na starobné dôchodkové sporenie, ktoré boli zaplatené bez právneho dôvodu, ak za predchádzajúce rozhodujúce obdobia zamestnávateľ odviedol poistné a príspevky na starobné dôchodkové sporenie, na ktorých platenie a odvod nebol právny dôvod. Pri tomto kroku treba využiť vzor tlačiva Žiadosť o vrátenie poistného, ktoré bolo zaplatené bez právneho dôvodu. Žiadosť o vrátenie poistného a príspevkov na starobné dôchodkové sporenie, ktoré boli zaplatené bez právneho dôvodu, musí obsahovať údaje, ktoré sú uvedené vo vzore žiadosti.
Aj keď zamestnávateľ žiada vrátiť poistné a príspevky na starobné dôchodkové sporenie za viac kalendárnych mesiacov, predkladá jednu žiadosť. Súčasťou žiadosti o vrátenie poistného je opravný Mesačný výkaz poistného a príspevkov/Výkaz poistného a príspevkov za príslušný kalendárny mesiac, za ktorý bolo poistné zaplatené bez právneho dôvodu. Opravný Mesačný výkaz poistného a príspevkov/Výkaz poistného a príspevkov za príslušný kalendárny mesiac zamestnávateľ predkladá, ak zistí, že v uvedených výkazoch uviedol nesprávne údaje. Predkladá ho najneskôr do právoplatnosti rozhodnutia, ktorým bolo predpísané dlžné poistné na základe zamestnávateľom predložených uvedených výkazov.
Povinnosti zamestnávateľa v súvislosti s vedením evidencie na účely sociálneho poistenia a starobného dôchodkového sporenia sú uvedené v metodickom usmernení pre zamestnávateľov.
Evidenčný list dôchodkového poistenia - Návod
Evidenčný list dôchodkového poistenia - Vyplnený vzor formulára
Sociálna poisťovňa upozorňuje zamestnávateľov, že od 1. januára 2018 sa im predlžuje lehota na predkladanie evidenčného listu dôchodkového poistenia za zamestnanca, ktorý skončil pracovný pomer alebo iný právny vzťah k zamestnávateľovi, z troch dní na lehotu splatnosti ním odvádzaného poistného a príspevkov na starobné dôchodkové sporenie za kalendárny mesiac, v ktorom zamestnanec skončil právny vzťah k zamestnávateľovi. (Ak si zamestnanec uplatní nárok na dôchodok alebo o zaslanie evidenčného listu dôchodkového poistenia požiada Sociálna poisťovňa, lehota na predloženie evidenčného listu dôchodkového poistenia je osem dní.)
Namiesto evidenčných listov dôchodkového poistenia v papierovej forme majú všetci zamestnávatelia od 1. januára 2017 povinnosť zasielať evidenčné listy dôchodkového poistenia Sociálnej poisťovni elektronicky prostredníctvom elektronických služieb Sociálnej poisťovne.
Väčšina z elektronických evidenčných listov dôchodkového poistenia, ktoré Sociálna poisťovňa prijíma, nemá žiadne nedostatky. Opakovane sa však v niektorých evidenčných listoch dôchodkového poistenia vyskytujú chyby, ktoré bránia korektnému spracovaniu evidenčného listu dôchodkového poistenia.
Aké najčastejšie chyby robia zamestnávatelia v elektronických evidenčných listoch dôchodkového poistenia:
Medzi najčastejšie chyby zamestnávateľov v elektronických evidenčných listoch dôchodkového poistenia patria:
Nesprávne uvedené údaje o vymeriavacom základe, období dôchodkového poistenia, dátume vzniku či dátume zániku pracovného vzťahu
Uvedené údaje majú zásadný vplyv na posúdenie nároku na dôchodkovú dávku a určenie jej sumy, preto je potrebné, aby im zamestnávatelia venovali náležitú pozornosť.
Uvádzanie údajov o viacerých pracovných vzťahoch na jednom evidenčnom liste dôchodkového poistenia
Na rozdiel od vyhotovovania evidenčných listov dôchodkového poistenia v papierovej forme je elektronický evidenčný list dôchodkového poistenia potrebné vyhotoviť osobitne za každý pracovný vzťah. Uvedený postup sa vzťahuje aj na dohody o prácach vykonávaných mimo pracovného pomeru.
Nesprávny zápis údajov, ak mal zamestnanec prerušené dôchodkové poistenie
Obdobie, počas ktorého má zamestnanec prerušené dôchodkové poistenie, nie je obdobím dôchodkového poistenia, preto toto obdobie ani nemá byť uvedené v evidenčnom liste dôchodkového poistenia.
Nesprávny zápis údajov, ak zamestnankyňa/zamestnanec čerpali rodičovskú dovolenku
Obdobie čerpania rodičovskej dovolenky (po 30. júni 2005) už nie je obdobím dôchodkového poistenia, pretože v tomto období je dôchodkové poistenie poistenca prerušené (ak ide o muža, od 1. augusta 2006 sa povinné dôchodkové poistenie prerušuje v období, v ktorom čerpá rodičovskú dovolenku len vtedy, ak nemá nárok na materské). Obdobie čerpania rodičovskej dovolenky preto nemá byť vôbec uvedené v evidenčnom liste dôchodkového poistenia.
Ak však ide o poistencov narodených pred 1. januárom 1985, v evidenčnom liste dôchodkového poistenia sa uvádzajú aj údaje podľa právnych predpisov účinných pred 1. januárom 2004. Vzhľadom na uvedené je potrebné v týchto prípadoch v rubrike Kal. dni vylúč. dôb uvádzať aj obdobie rodičovskej dovolenky, pretože ide o obdobie, počas ktorého sa rodič stará (staral) o dieťa do šiestich rokov jeho veku.
Vyhotovenie evidenčného listu dôchodkového poistenia za zamestnanca s nepravidelným príjmom
Obdobie dôchodkového poistenia zamestnanca s nepravidelným príjmom (vrátane zamestnancov v právnom vzťahu na základe dohody o práci vykonávanej mimo pracovného pomeru s nepravidelným príjmom) nie je obdobie, v ktorom bol povinne dôchodkovo poistený a nemal vymeriavací základ na platenie poistného na dôchodkové poistenie.
Ak zamestnanec (vrátane zamestnancov v právnom vzťahu na základe dohody o práci vykonávanej mimo pracovného pomeru) s nepravidelným príjmom nemá počas trvania celého pracovnoprávneho vzťahu vymeriavací základ na platenie poistného, nezíska tým ani obdobie dôchodkového poistenia. Evidenčný list dôchodkového poistenia sa preto za takého zamestnanca nevyhotovuje.
Nesprávne vyhotovenie evidenčného listu dôchodkového poistenia za žiaka alebo študenta pracujúceho na základe dohody o brigádnickej práci študentov
Žiak a študent má možnosť určiť si jednu dohodu o brigádnickej práci študentov, z ktorej nebude povinne dôchodkovo poistený, ak jeho príjem z takto určenej dohody nepresiahne určenú sumu (pozri časť Študent). Ak však mesačný príjem (pri pravidelnom príjme) alebo priemerný mesačný príjem (pri nepravidelnom príjme) žiaka alebo študenta z určenej dohody o brigádnickej práci študentov presiahne stanovenú hraničnú sumu, vznikne mu povinné dôchodkové poistenie. Zamestnávateľ je povinný vyhotoviť evidenčný list dôchodkového poistenia a uviesť v ňom obdobie, ktoré je obdobím dôchodkového poistenia u tohto žiaka alebo študenta (mesiace, v ktorých bola presiahnutá hraničná suma).
Vyhotovenie evidenčného listu dôchodkového poistenia za fyzickú osobu s odvodovou úľavou
Za fyzické osoby s odvodovou úľavou sa nevyhotovuje evidenčný list dôchodkového poistenia, pretože tieto osoby nie sú zamestnancami na účely dôchodkového poistenia, nakoľko nie sú dôchodkovo poistené.
Ak však takémuto zamestnancovi vznikne dôchodkové poistenie z dôvodov stanovených v zákone, je potrebné evidenčný list dôchodkového poistenia vyhotoviť, nakoľko sa takýto poistenec stáva riadnym zamestnancom.
Nesprávne vyhotovenie evidenčného listu dôchodkového poistenia za zamestnanca, ktorý je štatutárnym orgánom zamestnávateľa a má účasť na majetku zamestnávateľa najmenej vo výške 50 % alebo je členom štatutárneho orgánu zamestnávateľa a má účasť na majetku zamestnávateľa vo výške najmenej 50 %, alebo za zamestnanca zamestnávateľa uvedeného v § 7 ods. 2 zákona č. 461/2003 Z. z. o sociálnom poistení
Obdobím dôchodkového poistenia u týchto zamestnancov je v zásade obdobie, za ktoré bolo zaplatené poistné na dôchodkové poistenie, a preto má byť len takéto obdobie uvedené v evidenčnom liste dôchodkového poistenia.
Vyhotovenie evidenčného listu dôchodkového poistenia, ak zamestnanec nepodlieha slovenským právnym predpisom
Ak sa v súlade s koordinačnými predpismi Európskej únie na zamestnanca nevzťahujú slovenské právne predpisy o sociálnom poistení, takýto zamestnanec nie je dôchodkovo poistený v Slovenskej republike, preto za neho zamestnávateľ nemá vyhotoviť evidenčný list dôchodkového poistenia.
Nesprávne/chýbajúce údaje o zamestnancovi
Na účely jednoznačnej identifikácie zamestnanca je potrebné v evidenčnom liste dôchodkového poistenia uvádzať aj správne údaje týkajúce sa zamestnanca:
· meno, priezvisko, rodné číslo, dátum narodenia,
· adresné údaje a
· miesto narodenia.
Miesto narodenia zamestnanca je síce nepovinný údaj v evidenčnom liste dôchodkového poistenia, ale v sporných prípadoch preukazuje jednoznačnosť pri identifikácii dokladov konkrétneho poistenca, preto Sociálna poisťovňa odporúča vždy uvádzať v evidenčnom liste dôchodkového poistenia aj miesto narodenia zamestnanca, ak ho má zamestnávateľ k dispozícii.
Postupy zamestnávateľov v súvislosti s vypĺňaním evidenčných listov dôchodkového poistenia sú podrobne vysvetlené v metodickom usmernení pre zamestnávateľov.
V súvislosti s plnením povinnosti predkladať výkaz poistného a príspevkov na starobné dôchodkové sporenie zamestnávateľ predkladá mesačný výkaz poistného a príspevkov na starobné dôchodkové sporenie, resp. výkaz poistného a príspevkov na starobné dôchodkové sporenie.
Riadny mesačný výkaz poistného a príspevkov na starobné dôchodkové sporenie predkladá zamestnávateľ za príslušný kalendárny mesiac, za ktorý odvádza poistné a príspevky na starobné dôchodkové sporenie.
V riadnom mesačnom výkaze poistného a príspevkov na starobné dôchodkové sporenie uvádza:
zamestnanca, ktorý má postavenie zamestnanca s pravidelným mesačným príjmom zo závislej činnosti vrátane zamestnanca – dohodára s pravidelným mesačným príjmom zo závislej činnosti,
zamestnanca s právom na pravidelný mesačný príjem, ktorý má prerušené povinné sociálne poistenie,
zamestnanca s právom na pravidelný mesačný príjem, ktorý má vylúčenú povinnosť platiť poistné na sociálne poistenie,
zamestnanca s právom na pravidelný mesačný príjem v právnom vzťahu na základe dohody o brigádnickej práci študentov, na ktorú si uplatnil výnimku z platenia poistného na dôchodkové poistenie, ktorý je len zamestnancom na účely úrazového poistenia a garančného poistenia,
zamestnanca tzv. „dohodára dôchodcu“ s právom na pravidelný mesačný príjem v právnom vzťahu na základe dohody o vykonaní práce alebo dohody o pracovnej činnosti, na ktorú si uplatnil výnimku z platenia poistného na dôchodkové poistenie, ktorý je len zamestnancom na účely úrazového poistenia a garančného poistenia. Pod pojmom „dohodár dôchodca“ rozumieme zamestnanca na základe dohody o vykonaní práce alebo dohody o pracovnej činnosti, ktorý má priznaný starobný dôchodok, predčasný starobný dôchodok, invalidný dôchodok, výsluhový dôchodok podľa osobitného predpisu a dovŕšil dôchodkový vek, invalidný výsluhový dôchodok podľa osobitného predpisu,
V riadnom mesačnom výkaze poistného a príspevkov na starobné dôchodkové sporenie zamestnávateľ uvádza údaje o vymeriavacom základe (podľa § 138 ods. 1 zákona o sociálnom poistení) na základe zúčtovaného príjmu zo závislej činnosti zamestnanca v rozhodujúcom období a údaje o poistnom, ktoré platí zamestnanec a zamestnávateľ za rozhodujúce obdobie.
Zamestnávateľom poskytnuté peňažné plnenie tvoriace vymeriavací základ zamestnanca, ktoré mal zamestnávateľ zúčtovať v predchádzajúcich obdobiach a ktoré zamestnávateľ doúčtuje v aktuálnom rozhodujúcom období, vykazuje zamestnávateľ v riadnom mesačnom výkaze poistného a príspevkov na starobné dôchodkové sporenie za príslušný kalendárny mesiac, v ktorom toto plnenie zúčtoval.
Riadny výkaz poistného a príspevkov na starobné dôchodkové sporenie predkladá zamestnávateľ v súvislosti so zúčtovaním príjmu zo závislej činnosti podľa § 139a, 139b, resp. 139c zákona o sociálnom poistení.
V riadnom výkaze poistného a príspevkov na starobné dôchodkové sporenie uvádza:
zamestnancov s právom na pravidelný mesačný príjem a zamestnancov s právom na nepravidelný príjem (za obdobie od 1. januára 2013 vrátane zamestnancov – fyzické osoby v právnom vzťahu na základe dohôd o prácach vykonávaných mimo pracovného pomeru s právom na pravidelný mesačný príjem alebo nepravidelný príjem, ktorí sú povinne poistení), ak im bol v kalendárnom mesiaci zúčtovaný príjem zo závislej činnosti po zániku povinného sociálneho poistenia,
zamestnancov s nepravidelným príjmom (okrem zamestnancov – fyzických osôb v právnom vzťahu na základe dohôd o prácach vykonávaných mimo pracovného pomeru s právom na nepravidelný príjem), ktorým bol v kalendárnom mesiaci zúčtovaný príjem zo závislej činnosti počas trvania dôchodkového poistenia,
zamestnancov – fyzické osoby v právnom vzťahu na základe dohôd o prácach vykonávaných mimo pracovného pomeru s právom na nepravidelný príjem pri zániku právneho vzťahu dohody a aj po zániku právneho vzťahu dohody (po zániku dohody – len ak im bol v kalendárnom mesiaci zúčtovaný príjem),
zamestnancov – fyzické osoby v právnom vzťahu na základe dohody o brigádnickej práci študentov a „dohodárov dôchodcov“, ktorí si na dohodu o prácach vykonávaných mimo pracovného pomeru uplatnili výnimku z platenia poistného na dôchodkové poistenie podľa § 227a, s právom na nepravidelný príjem, ktorí sú zamestnancami len na účely úrazového poistenia a garančného poistenia, pri zániku dohody aj po zániku právneho vzťahu, ak im bol v kalendárnom mesiaci zúčtovaný príjem,
zamestnancov s odvodovou úľavou, ak im bol po zániku pracovného pomeru, resp. štátnozamestnaneckého pomeru zúčtovaný príjem zo závislej činnosti a nevzniklo im povinné dôchodkové poistenie zamestnanca počas trvania tohto právneho vzťahu,
zamestnancov s odvodovou úľavou, ktorým vzniklo povinné dôchodkové poistenie po skončení tohto právneho vzťahu,
zamestnancov, ktorým bol zúčtovaný príjem plynúci z neplatne skončeného právneho vzťahu zamestnanca k zamestnávateľovi.
V tomto výkaze uvádza zamestnávateľ obdobie, na ktoré pripadá pomerná časť zúčtovaného príjmu ako vymeriavací základ.
V prípade zúčtovania príjmu po zániku povinného poistenia zamestnanca s pravidelným mesačným príjmom alebo zamestnanca s nepravidelným príjmom sa príjem pomerne rozpočíta na každý kalendárny mesiac trvania tohto poistenia v poslednom kalendárnom roku. Toto neplatí v prípade zamestnanca v právnom vzťahu na základe dohôd o prácach vykonávaných mimo pracovného pomeru, pri ktorých sa príjem rozpočítava na mesiace trvania dohody podľa § 139c zákona o sociálnom poistení.
V prípade zúčtovania príjmu zamestnancovi s nepravidelným príjmom počas trvania dôchodkového poistenia (okrem príjmu z dohôd o prácach vykonávaných mimo pracovného pomeru) sa príjem pomerne rozpočíta na každý kalendárny mesiac trvania tohto poistenia okrem mesiaca, v ktorom bol príjem zúčtovaný (s výnimkou situácie, ak bol príjem zúčtovaný za aktuálny kalendárny mesiac v tomto aktuálnom mesiaci zároveň) v poslednom kalendárnom roku okrem obdobia, za ktoré bolo zaplatené poistné na dôchodkové poistenie z maximálneho vymeriavacieho základu.
Pri zúčtovaní príjmu plynúceho z neplatne skončeného právneho vzťahu zamestnanca k zamestnávateľovi sa príjem pomerne rozpočíta na kalendárne mesiace, za ktoré bol zamestnávateľom poskytnutý.
Opravný mesačný výkaz
Zamestnávateľ je povinný predkladať pobočke Sociálnej poisťovne opravný výkaz poistného a príspevkov na starobné dôchodkové sporenie za príslušný kalendárny mesiac, ak zistí, že v zaslanom Mesačnom výkaze poistného a príspevkov/Výkaze poistného a príspevkov uviedol nesprávne údaje, najneskôr do právoplatnosti rozhodnutia, ktorým bolo predpísané dlžné poistné na základe pôvodne zaslaného Mesačného výkazu poistného a príspevkov/Výkazu poistného a príspevkov
Ak zamestnávateľ predložil riadny mesačný výkaz poistného a príspevkov/výkaz poistného a príspevkov v papierovej forme pred aprílom 2015, nemôže opravný mesačný výkaz poistného a príspevkov/výkaz poistného a príspevkov zaslať prostredníctvom EZU, ale opravný mesačný výkaz poistného a príspevkov/výkaz poistného a príspevkov predloží v papierovej forme. Rovnako sa postupuje, ak zamestnávateľ predložil riadny mesačný výkaz poistného a príspevkov/výkaz poistného a príspevkov prostredníctvom EZU a opravný mesačný výkaz poistného a príspevkov/výkaz poistného a príspevkov predložil v papierovej forme.
V prípade, že opravný mesačný výkaz poistného a príspevkov/výkaz poistného a príspevkov predloží zamestnávateľ, ktorý mesačný výkaz poistného a príspevkov/výkaz poistného a príspevkov predkladá prostredníctvom EZU, je povinný predložiť kompletný opravný mesačný výkaz poistného a príspevkov/výkaz poistného a príspevkov, t. j. prvú stranu vrátane kompletných príloh.
Ak zamestnávateľ predkladá mesačný výkaz poistného a príspevkov/výkaz poistného a príspevkov v papierovej forme, opravný mesačný výkaz poistného a príspevkov/výkaz poistného a príspevkov obsahuje kompletnú prvú stranu a v prílohe zamestnávateľ uvedie v kompletne vyplnených riadkoch iba tých zamestnancov, ktorých sa oprava týka. Ak sa oprava týka zamestnanca, ktorý má u zamestnávateľa uzatvorených viac pracovných pomerov, v opravnom mesačnom výkaze poistného a príspevkov/výkaze poistného a príspevkov zamestnávateľ vyplní všetky riadky týkajúce sa tohto zamestnanca.
Pri oprave rodného čísla zamestnanca zamestnávateľ uvedie v prílohe k opravnému mesačnému výkazu poistného a príspevkov/výkazu a príspevkov v papierovej podobe v jednom riadku pôvodné rodné číslo s mínusovými sumami vymeriavacích základov a poistného a v druhom riadku uvedie správne rodné číslo s príslušnými údajmi o vymeriavacom základe a o poistnom.
Ak zamestnávateľ na výzvu Sociálnej poisťovne nepredloží podklady potrebné na zistenie správnej sumy poistného, Sociálna poisťovňa môže predpísať poistné na základe dokladov zamestnávateľa za predchádzajúce obdobie alebo na základe podkladov iného zamestnávateľa s činnosťou obdobného charakteru.
Zamestnávateľovi povinnému odvádzať poistné a príspevky na starobné dôchodkové sporenie, ktorý neodviedol poistné a príspevky na starobné dôchodkové sporenie za príslušný kalendárny mesiac včas alebo ich odviedol v nižšej sume, Sociálna poisťovňa predpíše penále vo výške 0,05 % z dlžnej sumy za každý deň omeškania odo dňa splatnosti poistného a príspevkov na starobné dôchodkové sporenie do dňa, keď bola dlžná suma poukázaná na účet Sociálnej poisťovne v Štátnej pokladnici, zaplatená v hotovosti, zaplatená exekútorovi alebo do dňa začatia kontroly. Predpísané penále nemôže presiahnuť dlžnú sumu poistného a príspevkov na starobné dôchodkové sporenie za kontrolované obdobie. Sociálna poisťovňa penále nepredpíše, ak penále za kontrolované obdobie nie je vyššie ako 5 eur, alebo ak ide o nevymáhateľnú pohľadávku podľa osobitného predpisu.
Za porušenie povinností ustanovených zákonom o sociálnom poistení môže Sociálna poisťovňa uložiť pokutu až do výšky 16 596,96 eura. Pri ukladaní pokuty Sociálna poisťovňa zohľadní závažnosť porušenia povinnosti.
Zamestnávateľ je povinný nahradiť neprávom vyplatené sumy na nemocenskej dávke, dôchodkovej dávke aj úrazovej dávke, ak potvrdil nesprávne údaje rozhodujúce na vznik nároku na dávku, nároku na jej výplatu alebo jej sumu a v dôsledku toho sa dávka poskytla neprávom alebo vo vyššej sume, ako patrila.
Právo na náhradu neprávom vyplatených súm sa premlčí uplynutím troch rokov odo dňa, keď Sociálna poisťovňa zistila, že sumy sa vyplatili neprávom, najneskôr však uplynutím desiatich rokov odo dňa ich výplaty. Tieto lehoty neplynú počas konania o opravnom prostriedku a počas výkonu rozhodnutia.
Ministerstvo vnútra Slovenskej republiky, Ministerstvo spravodlivosti Slovenskej republiky, Ministerstvo financií Slovenskej republiky, Slovenská informačná služba, Národný bezpečnostný úrad, Policajný zbor, ústav na výkon väzby, ústav na výkon trestu odňatia slobody, Finančné riaditeľstvo Slovenskej republiky a Ministerstvo obrany Slovenskej republiky sú povinné Sociálnej poisťovni elektronicky v lehotách ňou určených bezplatne oznamovať údaje, poskytovať doklady a súčinnosť, ktoré sú potrebné na výkon sociálneho poistenia a starobného dôchodkového sporenia v rozsahu upravenom zákonom č. 461/2003 Z. z. o sociálnom poistení v znení neskorších predpisov a na účely poskytovania vianočného príspevku podľa zákona č. 592/2006 o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov.
Rovnaké povinnosti na účely výkonu sociálneho poistenia a starobného dôchodkového sporenia v rozsahu upravenom zákonom č. 461/2003 Z. z. o sociálnom poistení v znení neskorších predpisov a na účely poskytovania vianočného príspevku majú aj útvary sociálneho zabezpečenia právnických osôb uvedených v predchádzajúcom odseku a Vojenský úrad sociálneho zabezpečenia (ďalej len ,,útvary sociálneho zabezpečenia“), keďže obdobím dôchodkového poistenia je aj obdobie výkonu služby príslušníkov Policajného zboru, Slovenskej informačnej služby, Národného bezpečnostného úradu, Zboru väzenskej a justičnej stráže, colníkov, Hasičského a záchranného zboru, Horskej záchrannej služby (ďalej len „policajt“) a profesionálnych vojakov ozbrojených síl, vojakov mimoriadnej služby (ďalej len ,,profesionálny vojak“).
Útvary sociálneho zabezpečenia, resp. služobné úrady sú povinné po skončení výkonu služby profesionálneho vojaka a policajta, ktorý obdobie výkonu služby nezískal v rozsahu zakladajúcom nárok na výsluhový dôchodok a nebol mu priznaný invalidný výsluhový dôchodok, invalidný dôchodok ani čiastočný invalidný dôchodok, pre tieto osoby vyhotoviť a ústrediu Sociálnej poisťovne odoslať evidenčný list.
Za policajta a profesionálneho vojaka, ktorí nesplnili podmienky nároku na výsluhový dôchodok a nesplnili ani podmienky nároku na invalidný výsluhový dôchodok, je potrebné uvádzať na evidenčnom liste vymeriavací základ podľa zákona č. 461/2003 Z. z. o sociálnom poistení v znení neskorších predpisov.
Útvary sociálneho zabezpečenia a Vojenský úrad sociálneho zabezpečenia sú povinní previesť Sociálnej poisťovni, ak o to Sociálna poisťovňa požiada, a to do 30 dní odo dňa doručenia žiadosti, poistné na výsluhové zabezpečenie podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov vo výške poistného zodpovedajúcej poistnému na dôchodkové poistenie za celé obdobie výkonu služby policajta a profesionálneho vojaka, ktoré nebolo získané v rozsahu zakladajúcom nárok na výsluhový dôchodok alebo invalidný výsluhový alebo ktoré nebolo zhodnotené na nárok na invalidný výsluhový dôchodok podľa zákona č. 328/2002 Z. z. (povinnosť previesť sumu poistného určeného podľa zákona č. 461/2004 Z. z., podľa § 141 ods. 4 písm. a) zákona č. 461/2013 Z. z. v znení zákona č. 519/2007 Z. z.).

References: § 4
 § 4
 § 227
 § 20
 § 232
 § 227
 § 143
 § 143
 § 20
 § 232
 § 227
 § 143
 § 20
 § 232
 § 227
 § 143
 § 227
 § 232
 § 232
 § 143
 § 143
 § 143
 § 186
 § 102
 § 102
 § 4
 § 139
 § 139
 § 4
 § 138
 § 7
 § 138
 § 139
 § 227
 § 139
 § 141